stanford-oval/wikipedia huggingface dataset:
Colbyt

| Colbyt> The Colbys Dynasty II: The Colbys |
| --- | --- |
 Sarjan alkutunnus
Tyyli:  saippuasarja, draama
Kestoaika:  noin 45 minuuttia
Luoja(t):  Richard ja Esther Shapiro Eileen ja Robert Pollock
Pääosissa:   Charlton Heston  John James  Stephanie Beacham  Emma Samms  Katharine Ross  Maxwell Caulfield  Barbara Stanwyck 
Alkuperämaa:  Yhdysvallat
Alkuperäiskieli:  englanti
Verkko:   ABC  Kolmoskanava
Esitetty:   1985-11-2020. marraskuuta 1985 – 1987-03-2626. maaliskuuta 1987  1988-03-2424. maaliskuuta 1988 – 1989-05-1515. toukokuuta 1989
Tuotantokausia:  2
Jaksoja:  49
Tuotanto
Tuottaja(t):   Douglas S. Cramer  Eileen Shapiro  Richard Shapiro  Aaron Spelling  E. Duke Vincent 
Ohjaaja(t):   Harry Falk  Don Medford  Curtis Harrington  Robert Scheerer (ym.) 
Käsikirjoittaja(t):  William Bast Paul Huson (ym.)
Säveltäjä(t):  Bill Conti (tunnusmusiikki)
Tuotantoyhtiö(t):  Aaron Spelling Productions
Edeltäjä:  Dynastia (Dynasty, 1981–1989)
Seuraaja:  Dynastia – viimeinen luku (Dynasty: The Reunion, 1991)
Aiheesta muualla
IMDb 
Colbyt (engl. The Colbys, alun perin Dynasty II: The Colbys) on yhdysvaltalainen prime time -saippuasarja, joka luotiin  1980-luvun puolivälissä menestyssarja Dynastian rinnalle. Kyseessä on spin-off-sarja, joka rakentuu Dynastiasta tutun hahmon Jeff Colbyn ympärille. Colbyja tehtiin kaksi tuotantokautta, ja sarja sai ensiesityksensä ABC-kanavalla vuosina 1985–1987. Suomessa Colbyt kuului Kolmoskanavan ohjelmistoon vuosina 1988–1989.
Tuotanto

Ajatus Colbyt-sarjasta syntyi Dynastian toisena näytäntövuotena. Televisioyhtiö ABC:ssä ei heti innostuttu ohjelmaideasta, mutta suhtautuminen muuttui, kun Dynastiasta tuli myöhemmin erittäin suosittu. Sarjan tuottajan Douglas S. Cramerin mukaan Colbyista pyrittiin tekemään hyvin samanlainen kuin Dynastiasta, jotta se vetoaisi samaan katsojajoukkoon. Toisaalta Colbyista haluttiin tehdä riittävän erilainen, niin ettei yleisö kyllästyisi.
Spin-off-sarjaan investoitiin suuria summia: jo pelkät lavasteet maksoivat 2,5 miljoonaa dollaria, eikä puvustuksessakaan säästetty kustannuksia. Päärooleihin haalittiin maineikkaita elokuvanäyttelijöitä. Filmitähti Charlton Heston suostui mukaan, kun hänelle kerrottiin, että Colbyissa näyttelisi myös Barbara Stanwyck. Todellisuudessa Stanwyckia ei ollut tuolloin vielä edes pyydetty sarjaan. Tämä otti kuitenkin vastaan Constance Colbyn roolin, kun kuuli, että Heston oli jo palkattu Jason Colbyksi.
Sable Colbyn roolia tarjottiin Faye Dunawaylle, mutta hän torjui sen, koska piti palkkaa liian pienenä. Myös Angie Dickinson, Elizabeth Ashley ja Diana Rigg kieltäytyivät osasta, joten Sablea esittämään valittiin lopulta brittinäyttelijä Stephanie Beacham.
Juoni > Lähtöasetelma

Ennen spin-off-sarjan alkua Colbyjen tarinaa pohjustettiin Dynastiassa. Sarjan viidennellä tuotantokaudella katsojille selviää, että Jeff Colbyn (John James) ex-vaimo Fallon Carrington Colby (Emma Samms) on elossa. Kuolleeksi luultu hahmo harhailee Kaliforniassa muistinsa menettäneenä ja tukeutuu Miles Colby -nimiseen poolopelaajaan (Maxwell Caulfield). Kuudennen kauden alussa Dynastian katsojille tulevat tutuksi myös Jason, Constance, Sable, Monica ja Bliss Colby. Carringtoneilla ja Colbyilla on tuolloin hoidettavanaan yhteisiä liikeasioita, joten sukujen tiet risteävät.
Colbyt-sarjan alussa Jeff muuttaa Denveristä sukulaistensa luokse Los Angelesiin, jossa hän aikoo työskennellä yhdessä setänsä Jason Colbyn (Charlton Heston) kanssa. Jeffin täti Constance Colby (Barbara Stanwyck) on kutsunut Jeffin asumaan Colbyjen sukukartanoon, ja siellä tämä kohtaa muun muassa pitkään poissa olleen äitinsä Francesca Hamiltonin (Katharine Ross). Jeff törmää Kaliforniassa myös ex-vaimoonsa Falloniin, joka kärsii yhä muistinmenetyksestä ja käyttää siksi nimeä Randall Adams. Jeffin tyrmistykseksi ”Randall” on mennyt juuri naimisiin Jeffin serkun Milesin kanssa eikä hän tunnista entistä aviomiestään.
Juoni > Keskeiset hahmot

Jason Colby (Charlton Heston, 1985–1987)
Constance ”Connie” Colby Patterson (Barbara Stanwyck, 1985–1986)
Jeffrey ”Jeff” Broderick Colby (John James, 1985–1987)
Fallon Carrington Colby (Emma Samms, 1985–1987)
Sabella ”Sable” Scott Colby (Stephanie Beacham, 1985–1987)
lady Francesca ”Frankie” Scott Colby Hamilton Langdon (Katharine Ross, 1985–1987)
Miles Andrew Colby (Maxwell Caulfield, 1985–1987)
Monica Scott Colby (Tracy Scoggins, 1985–1987)
Bliss Colby (Claire Yarlett, 1985–1987)
Zachary ”Zach” Powers (Ricardo Montalbán, 1985–1987)
Philip Colby (Michael Parks, 1986–1987)
Juoni > Tarina Colbyjen jälkeen

Colbyt päättyy kuuluisaan kohtaukseen, jossa Fallon joutuu pimeällä aavikolla tekemisiin ufon kanssa. Hämmentyneenä hän nousee alukseen ja katoaa taivaalle muukalaisen matkaan. Tarina saa jatkoa Dynastian kahdeksannella kaudella, kun Jeff löytää vaimonsa makaamasta tien poskesta. Fallon kertoo lopulta miehelleen ufosieppauksesta, mutta tämä ei usko häntä. Molemmat muuttavat takaisin Denveriin, jossa heidän keskinäinen epäluottamuksensa jatkuu. Lopulta pari eroaa.
Dynastian yhdeksännellä tuotantokaudella myös Sable ja Monica asettuvat asumaan Denveriin. Sable hankkii omistukseensa hotelli Carltonin ja päätyy nahistelemaan serkkunsa Alexis Colbyn (Joan Collins) kanssa. Sable tutustuu samalla Dex Dexteriin (Michael Nader) ja tulee raskaaksi. Sarjan loppusuoralla selviää, että Monica ja Miles eivät todellisuudessa olekaan Jasonin lapsia, sillä Sablen on aikoinaan raiskannut toinen mies.
Miles palaa kuvioihin vielä minisarjassa Dynastia – viimeinen luku (1991). Siinä Fallon on ajautunut taas tilanteeseen, jossa hänen on valittava, haluaako hän olla Jeffin vai Milesin kanssa.
DVD-julkaisut

Colbyjen molemmat tuotantokaudet ovat ilmestyneet DVD-levyillä. Sarjan kaikki jaksot sekä lisämateriaalia sisältävä DVD-boksi tuli Yhdysvaltojen ja Kanadan markkinoille toukokuussa 2015. Saksassa tuotantokaudet julkaistiin kahdessa erässä heinä-elokuussa 2015. Marraskuussa 2016 siellä tuli myyntiin myös DVD-boksi, joka sisältää molemmat kaudet sekä lisämateriaalia.
Aiheesta muualla

Colbyt Internet Movie Databasessa (englanniksi)
Näyttelijät Stephanie Beacham (Sable), Joan Collins (Alexis) ja Emma Samms (Fallon) vuonna 2009.
Via Vallen

| Via Vallen |
| --- | --- |
 Via Vallen vuonna 2018
Henkilötiedot
Koko nimi:  Maulidia Octavia
Syntynyt: 1. lokakuuta 1991 (ikä 33) Surabaya, Indonesia
Ammatti:  laulaja
Muusikko
Taiteilijanimi:  Via Vallen
Laulukielet:  indonesia, jaava
Aktiivisena:  2006–
Tyylilajit:  dangdut, pop
Levy-yhtiöt:  Musica Studios (käännä suomeksi) 
  [ Muokkaa Wikidatassa ] [ ohje ]  
Via Vallen, oikealta nimeltään Maulidia Octavia (s. 1. lokakuuta 1991 Surabaya) on indonesialainen dangdut-laulaja. Hänen taiteilijanimensä "Vallen" tulee Evanescence-yhtyeen ensimmäisestä albumista Fallen.
Octavia aloitti musiikkiuransa 15-vuotiaana. Hänen ensimmäinen singlensä "Selingkuh", julkaistiin vuonna 2014. Vuonna 2017 hänen jaavaksi laulamastaan kappaleesta "Sayang" tuli Indonesiassa suosittu, ja sitä oli katsottu videopalvelu YouTubessa maaliskuuhun 2020 mennessä 189 miljoonaa kertaa.
Via Vallen esitti vuoden 2018 Aasian kisojen teemakappaleen "Meraih Bintang".
Daniele Barbaro

Paolo Veronesen öljymaalaus Daniele Barbaron muotokuva.
Daniele Matteo Alvise Barbaro (8. helmikuuta 1514 – 1570) oli venetsialainen aatelinen, joka tuli tunnetuksi Vitruviuksen kääntäjänä. Hän opiskeli Padovan yliopistossa filosofiaa, matematiikkaa ja optiikkaa sekä oli Englannissa Elisabet I:n hovissa suurlähettiläänä. Hän oli lisäksi katolisen kirkon kardinaali ja uudistaja.
Daniele Barbaro syntyi Venetsiassa Barbaron aatelissukuun. Hänen veljensä Marcantonio oli myös diplomaatti ja he rakensivat yhdessä Villa Barbaro -huvilan. Veljekset olivat arkkitehti Andrea Palladion ja taiteilija Paolo Veronesen suojelijoita. Veronese maalasi Daniele Barbarosta enemmän kuin yhden muotokuvan.
Pratica della perspettiva, 1569.
Daniele Barbaro yhdisti uransa diplomaattina ja katolisen kirkon kardinaalina. Tämä olisi saattanut laittaa hänet vaikeaan asemaan protestanttisessa Englannissa, mistä johtuen on epäilty, että Barbaro oli ensimmäinen in pectore -kardinaali. Vuodet 1550–1570 Barbaro toimi Aquileian hiippakunnan patriarkkana. Hänen statuksensa ansiosta sekä diplomaattina että kirkonmiehenä hän oli Venetsian edustaja Trenton kirkolliskokouksessa.
Barbaro tunnettiin kuitenkin erityisesti kirjallisista töistään. Hän julkaisi mm. uudet painokset isosetänsä Ermolao Barbaron kommentaarista Aristoteleen teokseen Retoriikka ja tämän teoksesta Compendium scientiae naturalis. Hän käänsi italiaksi ja myöhemmin latinaksi Vitruviuksen teoksen Arkkitehtuurista (De architectura). Barbaron merkittävin oma teos lienee La pratica della perspettiva, jossa hän käsittelee maalaustaiteen tiedettä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Daniele Barbaro
David Nalbandian

| David Nalbandian |
| --- | --- |
 David Nalbandian vuonna 2011.
Henkilötiedot
Syntynyt: 1. tammikuuta 1982 (ikä 42)
Kansalaisuus:   Argentiina
Tennispelaaja
Pituus:  180 cm
Paino:  79 kg
Kätisyys:  oikea
Ammattilaisena:  2000–2013
Palkintorahat:  11 123 125 USD
Kaksinpeli
Paras sijoitus:  3. (20.3.2006)
Turnausvoittoja:  11
Voitot/tappiot:  383–192
Grand Slam -turnauksissa
Australian avoimet:  välierät (2006)
Ranskan avoimet:  välierät (2004, 2006)
Wimbledon:  loppuottelu (2002)
Yhdysvaltain avoimet:  välierät (2003)
Nelinpeli
Voitot/tappiot:  49–53
Aiheesta muualla
davidnalbandian.com
ITF
ATP
David Pablo Nalbandian (s. 1. tammikuuta 1982 Córdoba, Argentiina) on argentiinalainen tennispelaaja. Hän nousi 20. maaliskuuta 2006 maailmanlistalla kolmanneksi. Nalbandian on oikeakätinen, 180-senttinen ja 79-kiloinen pelaaja. Hän ansaitsi tennisurallaan pelaamissaan peleissä yli 11 miljoonaa Yhdysvaltain dollaria. Nalbandian voitti urallaan 11 ATP-tason turnausta.
Ura

Nalbandian aloitti tennisuransa viisivuotiaana ja voitti vuonna 1998 junioreiden Yhdysvaltain avoimet. Junioriuran jälkeen Nalbandian on selvinnyt Wimbledonissa finaaliin vuonna 2002, jolloin hän hävisi Lleyton Hewittille erin 1–6, 3–6, 2–6, ja muissa Grand Slam -turnauksissa välieriin. Hänen tiellään on monessa turnauksessa ollut maailmanlistan ykköspelaaja, Sveitsin Roger Federer, kuten Ranskan avoimessa tennisturnauksessa ja Rooman tennisturnauksessa.
Nalbandian voitti urallaan yksitoista ATP-turnausta. Ensimmäiset voittonsa hän hankki Estorilissa ja Baselissa vuonna 2002, mutta kolmas voitto tuli vasta vuonna 2005 Münchenissä. Samana vuonna hän voitti Shanghain Masters Cupin, jossa hän kukisti Roger Federerin erin 6–7, 6–7, 6–2, 6–1, 7–6. Vuoden 2006 Masters Cupissa hän selvisi välieriin, mutta hävisi Yhdysvaltain James Blakelle erin 4–6, 1–6. Toukokuussa 2006 hän voitti massakentällä pelattavan Estorilin ATP-turnauksen lyöden loppuottelussa Nikolai Davydenkon 6–3, 6–4.
Seuraava turnausvoitto tuli vasta lokakuussa 2007, jolloin hän voitti Madrid Masters -turnauksen kovalla sisäkentällä ensin puolivälierässä maailman kakkospelaajan Rafael Nadalin, sitten välierässä maailman kolmosen Novak Đokovićin ja loppuottelussa miesten tenniksen ylivoimaisen ykköspelaajan Roger Federerin 1–6, 6–3, 6–3. Näin hänestä tuli kolmas pelaaja, joka on voittanut maailmanlistan kärkikolmikon samassa turnauksessa. Vain kaksi viikkoa myöhemmin Nalbandian voitti Pariisin Masters-turnauksen, jossa löi kolmannella kierroksella jälleen Roger Federerin ja aiheutti finaalissa Rafael Nadalille ensimmäisen tappion tenniskentällä Pariisissa kukistamalla hänet 6–4, 6–0.
Helmikuussa 2008 Nalbandian voitti Buenos Airesin ATP-turnauksen loppuottelussa maanmiehensä José Acasuson erin 3–6, 7–6(5), 6–4. Uransa yhdeksännen turnausvoiton hän hankki lokakuussa 2008 Tukholmassa voittaen loppuottelussa Robin Söderlingin erin 6–2, 5–7, 6–3.
Sydneyn ATP-turnauksen loppuottelussa tammikuussa 2009 Nalbandian voitti Jarkko Niemisen lukemin 6–3, 6–7(9), 6–2. Elokuussa 2010 hän voitti Washingtonin turnauksen.
Nalbandian ilmoitti uransa lopettamisesta lokakuussa 2013.
Yksityiselämä

Nalbandian syntyi Córdobassa, joka on Argentiinan toiseksi suurin kaupunki. Hänen harrastuksiinsa kuuluvat kalastus ja jalkapallo. Maaliskuusta 2009 lähtien hänen valmentajanaan toimi entinen ATP-ammattilainen Luis Lobo.
Turnausvoitot (11) > Kaksinpelit (11)

s = sisäkenttä
| 0 | 1 | 2 | 3 | 4 | 5 |
| --- | --- | --- | --- | --- | --- |
| # | Pvm | Turnaus | Kenttä | Loppuotteluvastustaja | Tulos |
| 1. | 8. huhtikuuta 2002 | Estoril, Portugali | Massa |  Jarkko Nieminen | 6–4, 7–6(5) |
| 2. | 21. lokakuuta 2002 | Basel, Sveitsi | Matto (s) |  Fernando González | 6–4, 6–3, 6–2 |
| 3. | 1. toukokuuta 2005 | München, Saksa | Massa |  Andrei Pavel | 6–4, 6–1 |
| 4. | 20. marraskuuta 2005 | Tennis Masters Cup, Shanghai, Kiina | Matto (s) |  Roger Federer | 6–7(4), 6–7(11), 6–2, 6–1, 7–6(3) |
| 5. | 7. toukokuuta 2006 | Estoril, Portugali | Massa |  Nikolai Davydenko | 6–3, 6–4 |
| 6. | 21. lokakuuta 2007 | Madrid, Espanja | Kova (s) |  Roger Federer | 1–6, 6–3, 6–3 |
| 7. | 4. marraskuuta 2007 | Pariisi, Ranska | Kova (s) |  Rafael Nadal | 6–4, 6–0 |
| 8. | 24. helmikuuta 2008 | Buenos Aires, Argentiina | Massa |  José Acasuso | 3–6, 7–6(5), 6–4 |
| 9. | 4. lokakuuta 2008 | Tukholma, Ruotsi | Kova (s) |  Robin Söderling | 6–2, 5–7, 6–3 |
| 10. | 17. tammikuuta 2009 | Sydney, Australia | Kova |  Jarkko Nieminen | 6–3, 6–7(9), 6–2 |
| 11. | 1. elokuuta 2010 | Washington, Yhdysvallat | Kova |  Marcos Baghdatis | 6–2, 7–6(4) |
Aiheesta muualla

Kuvia tai muita tiedostoja aiheesta David Nalbandian Wikimedia Commonsissa
David Nalbandianin kotisivut
David Nalbandianin esittely ja tilastot ATP:n sivustolla (englanniksi)
Dendrocnide

| Dendrocnide |
| --- | --- |
 Dendrocnide photiniphylla
Tieteellinen luokittelu
Kunta::  Kasvit Plantae
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Lahko::  Rosales
Heimo::  Nokkoskasvit Urticaceae
Suku::  Dendrocnide  Miq.
Katso myös
   Dendrocnide Wikispeciesissä   Dendrocnide Commonsissa 
Infobox OKNimi-testi OK: 
Dendrocnide on nokkoskasvien heimoon kuuluva kasvisuku. Siihen kuuluu yli neljäkymmentä lajia tropiikin puita ja pensaita. Samaan heimoon kuuluvien nokkosten tavoin Dendrocnide-puiden lehdet, varret ja hedelmät ovat pienten poltinkarvojen peittämiä. Ihmisen tai eläimen koskettaessa kasvia poltinkarvan kärki katkeaa, jolloin jäykkä ja ontto karva pistää polttavaa nestettä ihon alle injektioneulan tavoin. Australiassa nimellä gympie-gympie tunnettua lajia Dendrocnide moroides pidetään poltteeltaan erityisen vaarallisena.
Lajit

Sukuun kuuluu yli neljäkymmentä lajia.
Dendrocnide amplissima
Dendrocnide basirotunda
Dendrocnide carriana
Dendrocnide celebica
Dendrocnide contracta
Dendrocnide corallodesme
Dendrocnide cordata
Dendrocnide cordifolia
Dendrocnide crassifolia
Dendrocnide densiflora
Dendrocnide elliptica
Dendrocnide excelsa
Dendrocnide gigantea
Dendrocnide harveyi
Dendrocnide kajewskii
Dendrocnide kjellbergii
Dendrocnide kotoensis
Dendrocnide latifolia
Dendrocnide longifolia
Dendrocnide luzonensis
Dendrocnide meyeniana
Dendrocnide microstigma
Dendrocnide mirabilis
Dendrocnide morobensis
Dendrocnide moroides
Dendrocnide nervosa
Dendrocnide oblanceolata
Dendrocnide peltata
Dendrocnide photiniphylla
Dendrocnide pruritivus
Dendrocnide rechingeri
Dendrocnide rigidifolia
Dendrocnide schlechteri
Dendrocnide sessiliflora
Dendrocnide sinuata
Dendrocnide stimulans
Dendrocnide subclausa
Dendrocnide ternatensis
Dendrocnide torricellensis
Dendrocnide urentissima
Dendrocnide venosa
Dendrocnide vitiensis
Dendrocnide warburghii
Dendrocnide moroides: lehti
Dendrocnide excelsa: runko
Dendrocnide moroides: hedelmiä
Costante Girardengo

| Costante Girardengo |
| --- | --- |
 Costante Girardengo
Henkilötiedot
Koko nimi:  Costante Girardengo
Syntynyt: 18. maaliskuuta 1893
Kuollut: 9. helmikuuta 1978 (84 vuotta)
Kansalaisuus:   Italia
Pyöräilijä
Lempinimi:  Campionissimo
Laji:  maantie
Rooli:  ajaja
Ura
Ammattilaisjoukkue(et)
1912–1914 1914 1915–1918 1919 1920 1920–1921 1922 1923 1923 1924 1925–1927 1928 1928 1929–1933 1933 1934–1936:  Maino Automoto Bianchi Stucchi Maino Stucchi Bianchi Maino Gurtner Maino Wolsit Maino Opel Maino Girardengo Maino
Suurimmat voitot
 Italian ympäriajo 1919, 1923, 30 etappia Milano–San Remo 1918, 1921, 1923, 1925, 1926, 1928 Lombardian ympäriajo 1919, 1921, 1922  Maantieajon Italian mestaruus 1913, 1914, 1919–1925 
| Mitalit> Maa:   Italia.Miesten pyöräily.maantiepyöräilyn MM-kilpailut  | Mitalit> Maa:   Italia.Miesten pyöräily.maantiepyöräilyn MM-kilpailut  | Mitalit> Maa:   Italia.Miesten pyöräily.maantiepyöräilyn MM-kilpailut  | Maa:   Italia> Miesten pyöräily. |
| --- | --- | --- | --- |
|  Hopeaa | Nürburgring 1927 | maantieajo |  |
Costante Girardengo (18. maaliskuuta 1893 Novi Ligure, Piemonte, Italia – 9. helmikuuta 1978 Novi Ligure) oli italialainen maantiepyöräilijä, joka kilpaili ammattilaisena vuosina 1912–1936.
Girardengo voitti kaksi kertaa Italian ympäriajon, kuudesti Milano–San Remon ja kolme kertaa Lombardian ympäriajon. Italian maantiepyöräilymestaruuden hän voitti yhdeksän kertaa, näistä seitsemän peräkkäisinä vuosina 1919–1925. Maailmanrankingissa hän oli ensimmäinen vuosina 1919, 1922, 1923, 1925 ja 1926. Hän oli ensimmäinen pyöräilijä, jota italialaismedia kutsui lempinimellä campionissimo, ”mestareiden mestari”. Monet pitävätkin häntä yhtenä kaikkien aikojen parhaista pyöräilijöistä.
Saavutuksia

Lähde:Memoire du cyclisme
Vanhakylä (Järvenpää)

| Vanhakylä |
| --- | --- |
 Kaupungin kartta, jossa Vanhakylä korostettuna.
Kaupunki:  Järvenpää
Suuralue:  Lounaiset kaupunginosat
Kaupunginosa nro:  24 
Väkiluku:  40 (31.12.2014)
Vanhakylä on Järvenpään 24. kaupunginosa. Se sijaitsee kaupungin lounaisosassa, Tuusulanjärven länsirannalla. Kaupunginosan rajanaapureita ovat pohjoisessa Kaakkolan, idässä Tuusulajärven vastarannalla Lepolan ja Teriojan kaupunginosat sekä etelässä ja lännessä Tuusulan kunta.  Vuoden 2014 lopussa Vanhakylä oli väkiluvultaan Järvenpään pienin kaupunginosa, sillä siellä asui vain 40 ihmistä.
Vanhassakylässä toimi terveyskeskus vuoden 2016 loppuun asti.
Tapahtumat

Kaupunginosassa sijaitsevalla Vanhankylänniemellä on vuodesta 1978 järjestetty vuosittainen Puistoblues-musiikkifestivaali. Kesällä 2007 piti järjestää Järvenpään rockjuhannus -tapahtuma, mutta se kaatui poliisin vastustukseen.
Dindo Yogo

Théodore "Djangi" Dindo Yogo (30. joulukuuta 1955, Lokutu – 23. elokuuta 2000) oli kinshasankongolainen laulaja ja laulunkirjoittaja. Hän aloitti uransa yhtyeessä Orchestre Macchi 1970-luvun alussa. Myöhemmin hän toimi laulajana yhtyeessä Zaïko Langa Langa. Vuonna 1991 Yogo erosi Zaïko Langa Langasta ja aloitti soolouran. Sooloura jatkui siihen asti, kun Dindo Yogo kuoli sydänkohtaukseen vuonna 2000.
Vanhojen metsien suojeluohjelma

Vanhojen metsien suojeluohjelma on Suomen valtion luonnonsuojeluohjelma, jonka tarkoituksena on vanhojen metsien suojeleminen. Maatalouden laajeneminen ja tehokas metsätalous ovat vähentäneet vanhojen metsien määrää, minkä vuoksi ohjelma perustettiin valtioneuvoston periaatepäätöksellä 3. kesäkuuta 1993. 2010-luvun alussa vanhojen metsien suojeluohjelmaan kuului kaikkiaan noin 320 000 hehtaaria.
Ohjelmaan kuuluvien kohteiden pinta-alasta on perustettu suojelualueiksi tai valtion omistuksessa 99 prosenttia.[lähde? ] Kohteet sijaitsevat pääosin Pohjois- ja Itä-Suomessa. Valtioneuvosto on tehnyt kolme periaatepäätöstä vanhojen metsien suojelusta. Oulu–Kuusamo–Kajaani-linjan eteläpuolisia valtion maiden vanhoja metsiä päätettiin suojella noin 23 000 hehtaaria vuonna 1993. Tätä ohjelmaa täydennettiin vielä noin 3 900 hehtaarilla 1995. Valtioneuvosto päätti suojella Pohjois-Suomen valtion mailla 293 600 hehtaaria 1996. Lisäksi yksityismaiden vanhoja metsiä päätettiin suojella noin 8 500 hehtaaria.
Kuusamon yhteismetsän alueella olevia vanhoja metsiä päätettiin hankkia suojeluun noin 14 000 hehtaaria. Yksityisten omistamien maiden suojelu on jo lähes kokonaan toteutettu. Natura 2000 –verkostossa on noin 30 000 hehtaaria sellaisia Etelä-Suomen metsiä, jotka eivät kuulu mihinkään suojeluohjelmaan, mutta joista osa on varsinaisia vanhoja metsiä.
Vanhoja metsiä suojellaan lisäksi Metso-ohjelmalla.
| ohjelma | lyhenne | päätös |  |
| --- | --- | --- | --- |
| Etelä-Suomen vanhojen metsien suojeluohjelma valtion mailla | AMO | 1993-06-03, valtioneuvoston periaatepäätös |  |
| Etelä-Suomen vanhojen metsien suojeluohjelman täydennys valtion mailla | AMO | 1995-12-07, valtioneuvoston periaatepäätös |  |
| Etelä-Suomen vanhojen metsien suojeluohjelman täydennys yksityisten mailla | AMO | 1996-06-07, valtioneuvoston periaatepäätös |  |
| Pohjois-Suomen vanhojen metsien suojeluohjelma valtion mailla | AMO | 1996-06-07, valtioneuvoston periaatepäätös |  |
DIGILE

| DIGILE Oy |
| --- | --- |
Yritysmuoto:  Osakeyhtiö
Perustettu:  2008
Toimitusjohtaja:  Pauli Kuosmanen (vt.)
Kotipaikka:  Helsinki, Suomi
Tuotteet:  Tutkimusohjelmat, Liiketoimintaosaamisen kehittämisepalvelut
Kotisivu:  digile.fi
Infobox OKVirheellinen NIMI-arvo: 
DIGILE on voittoa tavoittelematon osakeyhtiö, joka kehittää internet-talouden osaamista ja työkaluja digitaalisen palveluliiketoiminnan kehittämiseen. DIGILE pyrkii yhdistämään ja  systematisoimaan yritysten ja tutkimuslaitosten tutkimus- ja kehitystyötä, tavoitteena on nopeuttaa tutkimustulosten päätymistä liiketoiminnaksi.
DIGILEn toiminta jakautuu yritysvetoisten tutkimusohjelmien koordinointiin sekä yhteisöllisiin palveluliiketoiminnan kehityshankkeisiin.
DIGILEllä on SHOK-status, eli se toimii strategisen huippuosaamisen keskittymänä. SHOKit perustettiin vuonna 2006 pääministerin johtaman tiede- ja teknologianeuvoston (nyk. tiede- ja innovaationeuvosto, TIN) päätöksellä. SHOK-statuksella toimivien yritysten tavoitteena on kehittää ja tiivistää yritysten, yliopistojen ja tutkimuslaitosten välistä yhteistyötä sekä nopeuttaa tutkimustulosten hyödyntämistä käytännön liiketoiminnassa. Tällä tavoin halutaan parantaa kilpailukykyä yritysten ja yhteiskunnan kannalta tärkeimmillä aihealueilla.
DIGILEn omistaa 46 yritystä, yliopistoa ja tutkimuslaitosta.
Historia

DIGILE perustettiin vuonna 2008 nimellä Tieto- ja viestintäteollisuuden tutkimus TIVIT Oy.
Elokuussa 2013 yhtiö muutti nimensä  DIGILEksi, joka on yhdistelmä englanninkielisistä sanoista digital (‘digitaalinen’) ja agile (‘ketterä’). Nimenmuutos liittyi samaan aikaan julkistettuun strategiamuutokseen. Uuden strategian kulmakivenä oli havainto siitä, että digitaalisuudesta on tullut kaikkia toimialoja läpäisevä megatrendi, kun aiemmin se oli mielletty ennen kaikkea tieto- ja viestintäteknologiaan liittyväksi ilmiöksi.
DIGILE nimitti toukokuussa 2015 uudeksi toimitusjohtajaksi Pauli Kuosmasen, joka työskenteli yrityksessä aiemmin teknologiajohtajana.